Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 309/11/4404	Nové Zámky, 18.9.2013
EEČ : 2-33-96-2013

U Z N E S E N I E

Trestná vec:	obvinený XXXXX  
Prečin:	Neoprávnené používanie cudzieho motorového vozidla podľa § 217 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 6.10.2011, spisová značka 1 Pv 309/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Po tom, čo XXXXX ako dlžník uzavrel s veriteľom XXXXX dňa 26.02.2009 v meste XXXXX nájomnú zmluvu o prenájme osobného motorového vozidla zn. Volkswagen Vento EČ XXXXX a potom čo v mesiaci máj r. 2009 v dôsledku svojej choroby XXXXX poskytol toto vozidlo obvinenému XXXXX, v dôsledku toho, že dlžník si svoje záväzky, vyplývajúce z uvedenej zmluvy neplnil a nájomné za uvedené vozidlo riadne nesplácal, poškodený veriteľ XXXXX viackrát, a to naposledy dňa 29.12.2010 vyzval dlžníka buď na zaplatenie zaostalého nájomného alebo na vrátenie uvedeného motorového vozidla do 31.12.2010, obvinený XXXXX túto výzvu však nerešpektoval a uvedené osobné motorové vozidlo, majúce hodnotu 800,- €, používal až do 29.01.2011.

Uznesením prokurátora Okresnej prokuratúry XXXXX zo dňa 6.10.2011, spisová značka 1 Pv 309/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
XXXXX prokuratúry XXXXX svojím uznesením sp. zn. 1 Pv 309/11 z 06.10.2011 podľa § 216 odsek 1 Trestného poriadku podmienečne zastavil trestné stíhanie proti obvinenému XXXXX pre prečin neoprávneného používania cudzieho motorového vozidla podľa § 217 odsek 1 Trestného zákona, ktorého sa dopustil tak, že po tom, čo XXXXX ako dlžník uzavrel s veriteľom XXXXX dňa 26.02.2009 v meste XXXXX nájomnú zmluvu o prenájme osobného motorového vozidla zn. Volkswagen Vento XXXXX a potom čo v mesiaci máj r. 2009 v dôsledku svojej choroby XXXXX poskytol toto vozidlo obvinenému XXXXX, v dôsledku toho, že dlžník si svoje záväzky, vyplývajúce z uvedenej zmluvy neplnil a nájomné za uvedené vozidlo riadne nesplácal, poškodený veriteľ XXXXX viackrát, a to naposledy dňa 29.12.2010 vyzval dlžníka buď na zaplatenie zaostalého nájomného alebo na vrátenie uvedeného motorového vozidla do 31.12.2010, obvinený XXXXX túto výzvu však nerešpektoval a uvedené osobné motorové vozidlo, majúce hodnotu 800,- €, používal až do 29.01.2011.
	Súčasne týmto svojím uznesením prokurátor Okresnej prokuratúry XXXXX podľa § 216 odsek 2 Trestného poriadku určil obvinenému skúšobnú dobu na 18 mesiacov.
	Tak v priebehu uvedenej skúšobnej doby, ako aj po jej skončení, som skúmal, či obvinený XXXXX v tejto skúšobnej dobe viedol riadny život alebo nie, to znamená, či sa dopustil trestného činu alebo čo aj len priestupku. V rámci toho som z Okresného riaditeľstva PZ, Obvodného oddelenia PZ XXXXX vyžiadal výpis z evidencie priestupkov MV SR a odpis z registra trestov z GP SR.
	Vo výpise z evidencie priestupkov MV SR z 10.09.2013 nie je zaevidovaný žiaden postih obvineného XXXXX pre priestupok. V odpise z registra trestov z GP SR okrem uvedeného podmienečného zastavenia trestného stíhania nie je uvedený žiaden iný záznam v súvislosti s odsúdením pre trestný čin.
	Tieto skutočnosti nasvedčujú tomu, že obvinený XXXXX sa v uvedenej skúšobnej dobe podmienečného zastavenia trestného stíhania nedopustil žiadneho trestného činu a ani len priestupku. Preto konštatujem, že v tejto skúšobnej dobe viedol riadny život.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku, podľa ktorého trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor